smcproject/ml-wiki-sentences huggingface dataset:
ഒരു പ്രവാചക ആത്മീയ നേതാവെന്ന നിലയിൽ മോശെ ശേഷി ഉള്ളവനാണെന്നു തെളിയിച്ചു.
ഒരു പ്രത്യേക ആഴ്ചയിൽ ഉപവസിക്കാൻ മഠാധിപതി സഹോദരങ്ങളോട് ആവശ്യപ്പെട്ടു.
ചില സഹോദരന്മാർ മോശെയുടെ അടുക്കൽ വരുകയും, അവൻ അവർക്കുവേണ്ടി ഭക്ഷണം ഒരുക്കുകയും ചെയ്തു.
മോശെ നോമ്പ് ലംഘിക്കുന്നതായി അയൽവാസികളായ സന്യാസിമാർ മഠാധിപതിയെ അറിയിച്ചു.
ഇതറിഞ്ഞു മോശയെ വിസ്തരിക്കുവാനായി വന്നവർ മനസ്സു മാറി പറഞ്ഞു "നിങ്ങൾ ഒരു മനുഷ്യ കല്പന പാലിച്ചില്ല, എന്നാൽ നിങ്ങൾ ആതിഥ്യം എന്ന ദൈവിക കല്പന ആചരിക്കേണ്ടതിനായി അത് ചെയ്തു."
ഈ സമയത്ത് ഉടലെടുത്ത പാസ്ചൽ നോമ്പിന്റെ ആദ്യ സൂചനകളിലൊന്നായി ഈ വിവരണത്തെ ചിലർ കാണുന്നു.
ഒരു സഹോദരൻ തെറ്റ് ചെയ്തപ്പോൾ ഉചിതമായ ഒരു തപസ്സിനെക്കുറിച്ച് ചർച്ച ചെയ്യാൻ ചേർന്ന യോഗത്തിലേക്ക് മോശയെ ഒരു മീറ്റിംഗിലേക്ക് ക്ഷണിച്ചു.
എന്നാൽ മോശെ പങ്കെടുക്കാൻ വിസമ്മതിച്ചു.
വീണ്ടും യോഗത്തിലേക്ക് വിളിക്കപ്പെട്ടപ്പോൾ മോശെ വെള്ളം നിറച്ച ചോർച്ച ഉള്ള ഒരു കുടം തോളിൽ ചുമന്നു കൊണ്ട് ചെന്നു.
(കഥയുടെ മറ്റൊരു പതിപ്പിൽ മണൽ നിറച്ച ഒരു കൊട്ട ചുമക്കുന്നു).
അദ്ദേഹം യോഗ സ്ഥലത്ത് എത്തിയപ്പോൾ മറ്റുള്ളവർ ചോദിച്ചു, എന്തുകൊണ്ടാണ് അദ്ദേഹം കുടം ചുമക്കുന്നതെന്ന്.
അദ്ദേഹം മറുപടി പറഞ്ഞു, "എന്റെ പാപങ്ങൾ എന്റെ പിന്നിലായി തീർന്നു പോകുന്നു, ഞാൻ അവയെ കാണുന്നില്ല, എന്നാൽ ഇന്ന് ഞാൻ മറ്റൊരാളുടെ തെറ്റുകൾ വിലയിരുത്താൻ വരുന്നു."
ഇതുകേട്ട സഹോദരന്മാർ തെറ്റിദ്ധരിച്ച സന്യാസിയോട് ക്ഷമിച്ചു.
മോശെ പടിഞ്ഞാറൻ മരുഭൂമിയിലെ സന്യാസിമാരുടെ കോളനിയുടെ ആത്മീയ നേതാവായി മാറി.
പിന്നീട് അദ്ദേഹത്തെ പുരോഹിതനായി നിയമിച്ചു.
എ.ഡി 405-ൽ ഏകദേശം 75-ാം വയസ്സിൽ, ഒരു കൂട്ടം ബെർബേഴ്‌സ് മഠത്തെ ആക്രമിക്കാൻ പദ്ധതിയിട്ടിരുന്നതായി വാക്ക് വന്നു.
സഹോദരന്മാർ സ്വയം പ്രതിരോധിക്കാൻ ആഗ്രഹിച്ചു, പക്ഷേ മോശെ അത് വിലക്കി.
ആയുധങ്ങൾ എടുക്കുന്നതിനുപകരം പിൻവാങ്ങാൻ അദ്ദേഹം അവരോട് പറഞ്ഞു.
ഹിംസാത്മകമായ മരണം ഒരു മുൻ കൊള്ളക്കാരന് ഉചിതമായ മരണമാണെന്ന് അദ്ദേഹം ചൂണ്ടിക്കാട്ടി -- “വാൾ എടുക്കുന്നവരെല്ലാം വാളാൽ നശിക്കും” -- പിന്മാറാതെ അവിടെ തന്നെ തുടരാൻ അവൻ തീരുമാനിച്ചു.
അദ്ദേഹത്തോടൊപ്പം മറ്റ് ഏഴ് പേരും ചേർന്നു, 24 പായോനിയിൽ (ജൂലൈ 1) അവർ ഒന്നിച്ച് കൊള്ളക്കാരുടെ കൈകളാൽ രക്തസാക്ഷിത്വം വരിച്ചു.
അബ്ബ (പിതാവ്) മോശെയുടെ മരണത്തെക്കുറിച്ചുള്ള മറ്റൊരു കഥ പരിശുദ്ധ പിതാക്കന്മാരുടെ പറുദീസയിൽ ബന്ധപ്പെടുത്തിയിരിക്കുന്നു:
അബ്ബ പൊയ്മാൻ പറഞ്ഞു: മരിക്കാനിരിക്കെ അബ്ബാ മോശെ അബ്ബാ സഖറിയയോട് ഒരു ചോദ്യം ചോദിച്ചു: "പിതാവേ, ഞങ്ങൾ സമാധാനം പുലർത്തുന്നത് നല്ലതാണോ?"
സഖറിയ അവനോടു പറഞ്ഞു, "അതെ, എന്റെ മകനെ, നിന്റെ സമാധാനം പുലർത്തുക."
അവന്റെ മരണ സമയത്ത്, അബ്ബാ ഇസിദോർ അവന്റെ അടുത്ത് ഇരിക്കുന്ന സമയത്തു, അബ്ബാ മോശെ സ്വർഗത്തിലേക്കു നോക്കി, പറഞ്ഞു, "സന്തോഷിച്ചു ആനന്ദിക്കുക, എൻറെ മകനെ സഖറിയ, ആകാശത്തിൻറെ കവാടങ്ങൾ തുറക്കപ്പെട്ടിരിക്കുന്നു."
മോശെയുടെ സമകാലികർ അദ്ദേഹത്തെ വളരെയേറെ പ്രശംസിച്ചിരുന്നു.
മോശെയുടെ മരണത്തിന് 70 വർഷത്തിനുശേഷം എഴുതപ്പെട്ട, എ.ഡി അഞ്ചാം നൂറ്റാണ്ടിലെ സഭാചരിത്രത്തിൽ ഹെർമിയാസ് സോസോമെൻ മോശയെക്കുറിച്ചുള്ള പാരമ്പര്യത്തെ ഇങ്ങനെ സംഗ്രഹിക്കുന്നു:
ദുർവൃത്തിയിൽ നിന്ന് പുണ്യത്തിലേക്കുള്ള ഇത്ര വേഗത്തിലുള്ള പരിവർത്തനം മുമ്പൊരിക്കലും സാക്ഷ്യം വഹിക്കപ്പെട്ടിട്ടില്ല, ഇത്ര ദ്രുതഗതിയിലുള്ള സന്യാസ തത്ത്വചിന്തയിലെ നേട്ടങ്ങളും.
അതിനാൽ ദൈവം അവനെ പിശാചുക്കളെ ഭയപ്പെടുത്തുന്ന ഒരു വസ്തുവാക്കി, സ്കെറ്റിസിലെ സന്യാസിമാരുടെ തലവനായി അദ്ദേഹത്തെ നിയമിച്ചു.
ഈ രീതിയിൽ ചെലവഴിച്ച ഒരു ജീവിതത്തിനുശേഷം, എഴുപത്തഞ്ചാം വയസ്സിൽ അദ്ദേഹം മരിച്ചു, നിരവധി പ്രമുഖ ശിഷ്യന്മാരെ അവശേഷിപ്പിച്ചു.
-- സോസോമെൻ, സഭാചരിത്രത്തിൽ നിന്ന്
ഒരു ആധുനിക വ്യാഖ്യാനം, വിശുദ്ധ മോസസ് ദി ബ്ലാക്ക് നെ അഹിംസയുടെ അപ്പോസ്തലനായി ബഹുമാനിക്കുന്നു.
അദ്ദേഹത്തിന്റെ അവശിഷ്ടങ്ങളും പ്രധാന ആരാധനാലയവും ഇന്ന് പരോമിയോസ് മൊണാസ്ട്രിയിലെ കന്യകാമറിയത്തിന്റെ ദേവാലയത്തിൽ കാണപ്പെടുന്നു.
ഇതും കാണുക പരോമോസ് മൊണാസ്ട്രി സ്കേറ്റിസ് അലക്സാണ്ട്രിയയിലെ കോപ്റ്റിക് ഓർത്തഡോക്സ് സഭ കോപ്റ്റിക് കത്തോലിക്കാ സഭ വിശുദ്ധ മോസസ് ദി അബിസീനിയൻ മഠം പരാമർശങ്ങൾ ↑ "Venerable Moses the Black of Scete", Orthodox Church in America 1 2 3 1 2 3 "Moses The Black", Again Magazine , pp. 28-30, June 1994 ↑ Ward, B. (1984).
The Sayings of the Desert Fathers: The Alphabetical Collection (revised ed.).
Liturgical Press: Collegeville, MN.
മോസസ് മജെകൊടുൻമി ഇംഗ്ലീഷ് വിലാസം https://ml.wikipedia.org/wiki/Moses_Majekodunmi
ഒരു നൈജീരിയൻ ഗൈനക്കോളജിസ്റ്റും പ്രസവചികിത്സകനുമായിരുന്നു ചീഫ് മോസസ് അഡെക്കോയേജോ മജെകൊടുൻമി സി.എഫ്.ആർ, സി.എം.ജി. (Yoruba: Adékóyèjọ Májẹ̀kódùnmí; 17 ഓഗസ്റ്റ് 1916 - 11 ഏപ്രിൽ 2012 ) .
നൈജീരിയൻ ഫസ്റ്റ് റിപ്പബ്ലിക്കിൽ ആരോഗ്യമന്ത്രി കൂടിയായിരുന്നു അദ്ദേഹം.
യോറൂബ ജനതയുടെ ഒലോയ് എന്ന നിലയിൽ, ലാഗോസിലെ മെയ്ഗൺ, എഗ്ബലാൻഡിലെ ക്രിസ്ത്യാനികളുടെ ഒട്ടുൻ ബലോഗൻ എന്നീ മേധാവിത്വ പദവികളും അദ്ദേഹം വഹിച്ചിരുന്നു.
മോസസ് 1916 ആഗസ്റ്റിൽ അബോകുട്ടയിൽ ജനിച്ചു.
ലാഗോസിലെ സെന്റ് ഗ്രിഗറിസ് കോളേജിലെ അബോകുട്ട ഗ്രാമർ സ്കൂളിൽ പഠിച്ചു.
ഡബ്ലിനിലെ ട്രിനിറ്റി കോളേജിലേക്ക് പോകുന്നതിനുമുമ്പ്, അവിടെ അദ്ദേഹം 1936-ൽ അനാട്ടമി ആൻഡ് ഫിസിയോളജിയിൽ ബിരുദം നേടി.
1940-ൽ ക്ലിനിക്കൽ മെഡിസിനിലും ബാക്ടീരിയോളജിയിലും ഒന്നാം ക്ലാസ് ബിരുദവും നേടി.
അയർലണ്ടിൽ, 1941 മുതൽ 1942 വരെ അദ്ദേഹം നാഷണൽ ചിൽഡ്രൻസ് ഹോസ്പിറ്റലിലും റൊട്ടുണ്ട ഹോസ്പിറ്റലിലും ഇൻ-ഹൗസ് വൈദ്യനായി ജോലി ചെയ്തു.
1943-ൽ അദ്ദേഹം ഫെഡറൽ ഗവൺമെന്റ് മെഡിക്കൽ സർവീസസിൽ ഒരു മെഡിക്കൽ ഡോക്ടറായി ചേരുകയും തന്റെ വൈദ്യശാസ്ത്ര പരിശീലനം ആരംഭിക്കുകയും ചെയ്തു.
ലാഗോസ് യൂണിവേഴ്‌സിറ്റി ടീച്ചിംഗ് ഹോസ്പിറ്റൽ[5] സ്ഥാപിക്കുന്നതിൽ അദ്ദേഹം പ്രധാന പങ്ക് വഹിച്ചു.
കൂടാതെ ലാഗോസിൽ സെന്റ് നിക്കോളാസ് ആശുപത്രി സ്ഥാപിച്ചു.
അത് 1968 മാർച്ചിൽ തുറന്നു.
മോഷെ ദയാൻ ഇംഗ്ലീഷ് വിലാസം https://ml.wikipedia.org/wiki/Moshe_Dayan ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഇസ്രയേലിലെ പ്രമുഖ സൈനിക ജനറലും രാഷ്ട്രീയ നേതാവുമായിരുന്നു മോഷേ ദയാൻ ( ഹീബ്രു : משה דיין ‎ , 20 മേയ് 1915 – 16 ഒക്ടോബർ 1981).
ജീവചരിത്രം ആദ്യ ജീ‍വിതം
1915 മേയ് 20-ന് ജനിച്ചു.
പതിനാല് വയസ്സു മുതൽ ദയാൻ സൈനികപ്രവർത്തനങ്ങളിൽ വ്യാപൃതനായി.
അറബികളുടെ ആക്രമണത്തിൽനിന്ന് ജൂത അധിവാസ മേഖലകളെ സംരക്ഷിക്കുന്നതിനായി പ്രവർത്തിച്ചുപോന്ന ഹഗാനാ (Haganah) എന്ന ജൂതസേനയിലൂടെയായിരുന്നു പ്രവർത്തനം തുടങ്ങിയത്.
ബ്രിട്ടീഷുകാരിൽനിന്ന് ഇദ്ദേഹത്തിന് പരിശീലനവും ലഭിച്ചിരുന്നു.
എന്നാൽ ബ്രിട്ടൻ ഹഗാനയെ നിയമവിരുദ്ധമായി പ്രഖ്യാപിച്ചതിനെത്തുടർന്ന് 1939-ൽ ഇദ്ദേഹം അറസ്റ്റിലായി.
1941-ൽ തടവിൽനിന്നു മോചിതനായി.
പിന്നീട് സിറിയയെയും ലബനനെയും മോചിപ്പിക്കാൻ സഖ്യസേനയോടൊപ്പം ദയാനും യുദ്ധത്തിൽ പങ്കെടുത്തു.
ഈ യുദ്ധത്തിൽ ഇദ്ദേഹത്തിന്റെ ഇടതു കണ്ണ് നഷ്ടമായി.
ഇതിനെത്തുടർന്നാണ് ഇദ്ദേഹം ഇടതുകണ്ണിന്റെ ഭാഗത്ത് കറുത്ത മറ ഉപയോഗിച്ചു തുടങ്ങിയത്.
പില്ക്കാലത്ത് ഇദ്ദേഹത്തിന്റെ ഒരു തിരിച്ചറിയൽ അടയാളമായിത്തന്നെ ഇത് കരുതപ്പെട്ടുപോന്നു.
പലസ്തീൻകാരെ പുറന്തള്ളി 1948-ലെ അറബ് ഇസ്രയേൽ യുദ്ധംകാലത്ത് ജറുസലേം കേന്ദ്രീകരിച്ചു യുദ്ധം ചെയ്തിരുന്ന ഒരു സേനാ വിഭാഗത്തിന്റെ കമാൻഡർ ആയിരുന്നു ദയാൻ.
1953-ൽ ഇസ്രയേൽ സേനയുടെ നേതൃസ്ഥാനത്തെത്തി.
1956-ലെ സിനായ് ആക്രമണത്തിനു നേതൃത്വം വഹിച്ചത് ഇദ്ദേഹമായിരുന്നു.
1958-ൽ സൈനികസേവനം അവസാനിപ്പിച്ചു.
1959-ൽ ഇസ്രയേൽ പാർലമെന്റിലേക്കു തെരഞ്ഞെടുക്കപ്പെട്ടു.
തുടർന്ന് 1964 വരെ കൃഷിവകുപ്പുമന്ത്രിയായി പ്രവർത്തിക്കുകയുമുണ്ടായി 1967-ലെ ആറുദിനയുദ്ധം കാലത്ത് ഇദ്ദേഹം പ്രതിരോധമന്ത്രിപദം വഹിച്ചിരുന്നു.
ആറു ദിന യുദ്ധത്തിൽ ഏറ്റവും നിർണ്ണായകമായ വെസ്റ്റ് ബാങ്ക് യുദ്ധത്തിലും, ജറുസലേമും, വിലാപ മതിലും പിടിച്ചെടുത്തതും രാഷ്ട്രീയ നേതൃത്വത്തെ മറികടന്നെടുത്ത തീരുമാനങ്ങളായിരുന്നു.1974 വരെ ഈ സ്ഥാനത്തു   തുടർന്നു.
1977-ൽ വിദേശകാര്യമന്ത്രിയായി.
ഇസ്രയേലും ഈജിപ്തുമായുള്ള സമാധാനക്കരാർ ഉണ്ടാക്കുന്നതിനായി ദയാൻ ഏറെ യത്നിച്ചു.
ഗവണ്മെന്റിന്റെ ചില നയങ്ങളോട് പൊരുത്തപ്പെട്ടു പോകുവാൻ വിമുഖതയുണ്ടായിരുന്നതിനാൽ ഇദ്ദേഹം 1979-ൽ മന്ത്രിസ്ഥാനം രാജിവച്ചു.
സ്റ്റോറി ഒഫ് മൈ ലൈഫ് (1976) എന്ന ആത്മകഥ ഉൾ പ്പെടെ പല ഗ്രന്ഥങ്ങളും രചിച്ചിട്ടുണ്ട്.
1981 ഒ. 16-ന് ടെൽ അവീവിൽ ഇദ്ദേഹം നിര്യാതനായി.
ചിത്രശാല ചിത്രങ്ങൾ Dayan's grave in the Nahalal cemetery Moshe Dayan and Menachem Begin exit from an aircraft in Andrews Air Force Base , Maryland , USA കൂടുതൽ വായനക്ക് Lau-Lavi, Napthali , (1968), Moshe Dayan - A Biography .
English Book Store, New Delhi (First Indian Reprint 1979).
പുറത്തേക്കുള്ള കണ്ണികൾ Moshe Dayan on the Knesset website (in English) Raz Kletter (2003) "A Very General Archaeologist - Moshe Dayan and Israeli Archaeology" Journal of Hebrew Scriptures 4.5 അവലംബം
മോഷൻ ഗ്രാഫിക്സ്
ഇംഗ്ലീഷ് വിലാസം https://ml.wikipedia.org/wiki/Motion_graphics Animation in and about motion graphics.
In Spanish, with English subtitles
മോഷൻ ഗ്രാഫിക്സ് എന്നത് ആനിമേഷൻ അല്ലെങ്കിൽ വീഡിയോ സൃഷ്ടിക്കുന്നതിനായുള്ള  ദൃശ്യശകലങ്ങളാണ് .
ഇതിൽ ചലന സാധുതയുള്ള സർഗാത്മക ചിത്രീകരണങ്ങൾ(moving illusions ) തയ്യാറാക്കി പൊതുവെ ആകർഷകമായ രീതിയിൽ ഓഡിയോ യുമായി സമന്വയിപ്പിച്ച് മൾട്ടിമീഡിയ പദ്ധതികൾക്കായി ഉപയോഗിച്ചു വരുന്നു .
ഇത് സാധാരണയായി ഇലക്ട്രോണിക് മീഡിയകൾ വഴിയാണ് പ്രദർശിപ്പിക്കുന്നത്.
ഏത് രൂപത്തിലാണുള്ളത് എന്ന് അധികം വ്യക്തമാക്കാതെ തന്നെ ഇടയ്ക്കിടെ മാറ്റം വരുത്തിക്കൊണ്ട് ഇരിക്കുന്നവയെയും പരമാവധി പൂർത്തിയായവയും തമ്മിൽ വേർതിരിച്ച് കാണിക്കുവാൻ ഈ പദം ഫലപ്രദമാണ്.
പരീക്ഷണാരൂപത്തിലുള്ള അല്ലെങ്കിൽ മുഴുവനാകാത്ത ആനിമേഷനെ മോഷൻ ഗ്രാഫിക്സ് എന്ന് വിളിക്കാമെങ്കിലും, ഈ പദം കൂടുതൽ വ്യക്തമായി സൂചിപ്പിക്കുന്നത് ആനിമേഷന്റെ വാണിജ്യപരമായ പ്രയോഗത്തെയും വീഡിയോ , ഫിലിം , ടിവി , തുടങ്ങിയ  സംവേദനാത്മകമായ സംവിധാനങ്ങളെയുമാണ്.
മോഷൻ ഗ്രാഫിക്സ് കാഴ്ചക്കാരനുമായി ആശയവിനിമയം നടത്തുന്നതിനുള്ള മികച്ചൊരു മാർഗമാണ്, കൂടാതെ ഇത് കഥയ്ക്ക് ആഴം കൂട്ടുകയും ചെയ്യും.
സംഗീതത്തിനോടു ചേർത്ത് ഫലപ്രദമായ ഒരു പകർപ്പിലൂടെ കാഴ്ച്ചക്കാർക്ക്  സന്ദേശങ്ങൾ നൽകാനായി ഇത് ഉപയോഗിക്കുന്നത് ഫലപ്രദമാണ് .
പരസ്യങ്ങൾ , ടെലിവിഷൻ ശീർഷക ശ്രേണി, എന്നിവയ്ക്കായി ഒരു ആശയം വിശദീകരിക്കാനും അവരുടെ സന്ദേശം ആശയവിനിമയം നടത്താൻ സഹായിക്കുന്ന ഒരു ഉൽപ്പന്ന വീഡിയോ പങ്കിടാനും അവർ ഇത് ഉപയോഗിക്കുന്നു.
ചലനസ്വഭാവത്തിലുള്ള കൃത്രമ മായാക്കാഴ്ച്ചയൊ ഡിജിറ്റൽ ചിത്രങ്ങളൊ ആയ കരട് രൂപമായി ഇവയെ നിർവചിക്കാം അവലംബം
മോസയിലെ കുതിരമീനുകൾ
2014ൽ അജിത്പിള്ള കഥയും തിരക്കതയും എഴുതി സംവിധാനം ചെയ്ത് നിയാസ് ഇസ്മൈൽ നിർമ്മിച്ച ചലച്ചിത്രമാണ് മോസയിലെ കുതിരമീനുകൾ .
ആസിഫ് അലി , സണ്ണി വെയ്ൻ , നെടുമുടി വേണു , ജനനി അയ്യർ , സ്വാതി റെഡ്ഡി , നിഷാന്ത് സാഗർ , ചെമ്പൻ വിനോദ് മുതലായവർ വേഷമിട്ടിരിക്കുന്നു.
പ്രശാന്ത് പിള്ളയും അരുൺ വർമ്മയും ചേർന്നാണ് സംഗീതമൊരുക്കിയത്.
ലക്ഷദ്വീപിലും ആന്തമാനിലുമായാണ് ഇതിലെ പലഭാഗങ്ങളും ചിത്രീകരിച്ചിരിക്കുന്നത്.
ആന്തമാനിൽ പ്രസിദ്ധമായ പവിഴപുറ്റുകളൂടെയും വർണ്ണ മത്സ്യങ്ങളുടെയും ചിത്രണം ഈ ചിത്രത്തെ മനോഹരമാക്കുന്നു
കുടുംബസ്വത്ത് ധൂർത്തടിക്കുന്ന ഒരു യുവാവ് കള്ളനോട്ട് കേസിൽ ജയിലിലാകുന്നതും അവിടെ നിന്ന് രക്ഷപ്പെടുന്നതിനിടയിൽ പരിചയപ്പെടുന്ന മറ്റൊരാളും ചേർന്ന് അടുത്ത രണ്ട് ദിവസങ്ങളിലായി കടന്നു പോകുന്ന സംഭവവികാസങ്ങളും ആണ് ഈ ചിത്രത്തിന്റെ ഇതിവൃത്തം.
മറ്റൊരാളൂടെ മുഖത്തെ  വിരിയിക്കാൻ കഴിയുന്ന പുഞ്ചിരി അതിനുവേണ്ടി സഹിക്കുന്ന കഷ്ടപ്പാടുകൾ എന്ന മനോഹരമായ ഒരു ആശയം ഈ ചിത്രം മുന്നോട്ട് വക്കുന്നു.
ഈ സിനിമ അതിന്റെ മനോഹരമായ സിനിമാറ്റോഗ്രഫിക്കും .
കഥപറയുന്ന പ്രത്യേക ശൈലിക്കും പുകഴ്ത്തപ്പെട്ടു.
അഭിനേതാക്കൾ ആസിഫ് അലി -അലക്സ് - കർഷകപുത്രൻ.
സണ്ണി വെയ്ൻ അക്ബർ അലി- മുക്കുവൻ നെടുമുടി വേണു കുര്യച്ചൻ, അലക്സിന്റ്പ്പൻ ജനനി അയ്യർ ദീന, പോസ്റ്റൽ ജീവനക്കാരി സ്വാതി റഡ്ഡി ഇസ നിശാന്ത് സാഗർ - ഹാഷിം പി. ബാലചന്ദ്രൻ -രവിയേട്ടൻ ജിജോയ്യ് സുലൈമാൻ ജോജു ജോർജ്ജ്- മാത്യു- ജെയിലർ ചെമ്പൻ വിനോദ് നടയടി സുനി പാട്ടരങ്ങ്
പ്രശാന്ത് പിള്ള ആണ് ഈ ചിത്രത്തിലെ സംഗീതവിഭാഗം നമപർ പാട്ട് പാട്ടുകാർ 1 "ഐക്ബറീസാ" പ്രീതി പിള്ള 2 "ഇഷ്ക് കടൽ" പ്രീതി പിള്ള 3 "ഐക്ബറീസാ ( പുരുഷ)" അരുൺ ഹരിദാസ് കമ്മത് 4 "ഇലാഹീ" പ്രകാസ് സൊനാട്ടെ അവലംബം External links മോസയിലെ കുതിരമീനുകൾ ഇന്റർനെറ്റ് മൂവി ഡാറ്റാബേസിൽ റോട്ടൻ ടൊമാറ്റോസിൽ നിന്ന് മോസയിലെ കുതിരമീനുകൾ view the film
മോസയിലെ കുതിരമീനുകൾ 2014
മോസസ് മാബിഹിഡ സ്റ്റേഡിയം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഇംഗ്ലീഷ് വിലാസം https://ml.wikipedia.org/wiki/Moses_Mabihida_Stadium
മോസസ് മാബിഹിഡ എന്നത് സൗത്ത് ആഫ്രിക്കയിലെ ഡർബൻ നഗരത്തിലുള്ള ഒരു സ്റ്റേഡിയമാണ്.
സൗത്ത് ആഫ്രിക്കൻ കമ്മ്യുണിസ്റ്റ് പാർട്ടിയുടെ മുൻ ജനറൽ സെക്രട്ടറിയായിരുന്ന മോസസ് മാബിഹിഡയുടെ  പേരിലാണ് ഈ സ്റ്റേഡിയം അറിയപ്പെടുന്നത്.
2010 ഫിഫ ലോകകപ്പിന് ആഥിധേയത്വം വഹിച്ച സ്റ്റേഡിയങ്ങളിലൊന്നായിരുന്നു ഇത്.
62720 സീറ്റുകളാണ് ഈ സ്റ്റേഡിയത്തിലുള്ളത്.
മോസില്ല തണ്ടർബേഡ് ഇംഗ്ലീഷ് വിലാസം https://ml.wikipedia.org/wiki/Mozilla_Thunderbird
മോസില്ല തണ്ടർബേർഡ് മോസില്ല ഫൗണ്ടേഷൻ വികസിപ്പിച്ചെടുത്ത ഒരു സ്വതന്ത്ര ഓപ്പൺ സോഴ്സ് ക്രോസ്-പ്ലാറ്റ്ഫോം ഇമെയിൽ ക്ലയന്റ്, വ്യക്തിഗത വിവര മാനേജർ, ന്യൂസ് ക്ലയന്റ്, ആർഎസ്എസ് (RSS), ചാറ്റ് ക്ലയന്റ് എന്നിവയാണ്.
യഥാർത്ഥത്തിൽ മോസില്ലയുടെ ഫയർഫോക്സ് വെബ് ബ്രൗസറിന്റെ മാതൃകയിൽ രൂപപ്പെടുത്തിയതാണ്.
2004 ഡിസംബർ 7-ന്, പതിപ്പ് 1.0 പുറത്തിറങ്ങി, റിലീസ് ചെയ്ത ആദ്യ മൂന്ന് ദിവസങ്ങളിൽ 500,000-ത്തിലധികം ഡൗൺലോഡുകളും പത്ത് ദിവസത്തിനുള്ളിൽ 1,000,000-വും ലഭിച്ചു.
2012 ജൂലൈ 6-ന്, തണ്ടർബേർഡിന്റെ ഫീച്ചർ സെറ്റ് വിപുലീകരിക്കാനുള്ള നിരന്തര ശ്രമം ഫലശൂന്യമായതിനാൽ തണ്ടർബേർഡ് വികസിപ്പിക്കുന്നത് കമ്പനി ഉപേക്ഷിക്കുന്നതായി മോസില്ല പ്രഖ്യാപിച്ചു.
പുതിയ ഫീച്ചറുകളുടെ വികസനം ഏറ്റെടുക്കാൻ കമ്മ്യൂണിറ്റിയെ അനുവദിച്ചുകൊണ്ട് സുരക്ഷയും മെയിന്റനൻസ് അപ്‌ഡേറ്റുകളും നൽകുന്ന "വിപുലീകൃത പിന്തുണ റിലീസുകൾ" മാത്രം വാഗ്ദാനം ചെയ്യുന്ന മോസില്ലയിലേക്ക് പുതിയ വികസന മോഡൽ മാറി.
2015 ഡിസംബർ 1-ന്, തണ്ടർബേർഡ് ഡെവലപ്മെന്റ് ഫയർഫോക്സിൽ നിന്ന് വേർപെടുത്തേണ്ടതുണ്ടെന്ന് മോസില്ല എക്സിക്യൂട്ടീവ് ചെയർ മിച്ചൽ ബേക്കർ കമ്പനി വ്യാപകമായ ഒരു മെമ്മോയിൽ പ്രഖ്യാപിച്ചു.
തണ്ടർബേർഡ് വികസനത്തെ പിന്തുണയ്ക്കുന്നതിനായി ഫയർഫോക്സ് നികുതി അടയ്ക്കുമ്പോൾ, മോസില്ല സാങ്കേതികവിദ്യകളിലെ മാറ്റങ്ങളോട് പ്രതികരിക്കുന്നതിന് തണ്ടർബേർഡ് ഡെവലപ്പർമാർ വലിയ ശ്രമങ്ങൾ നടത്തുന്നതിനെ അവർ പരാമർശിച്ചു.
ഫയർഫോക്‌സിന്റെ "വ്യവസായത്തിലുടനീളം സ്വാധീനം ചെലുത്താൻ" തണ്ടർബേർഡിന് സാധ്യതയുണ്ടെന്ന് താൻ വിശ്വസിക്കുന്നില്ലെന്നും അവർ പറഞ്ഞു.
അതേസമയം, തണ്ടർബേർഡ് പദ്ധതിക്കായി മോസില്ല ഫൗണ്ടേഷൻ ഒരു താൽക്കാലികമായി നിയമപരമായ ഫിനാഷ്യൽ ഹോമെമെങ്കിലും നൽകുമെന്ന് പ്രഖ്യാപിച്ചു.
2017 മെയ് 9-ന് ഒരു പ്രഖ്യാപനത്തിൽ മോസില്ല തണ്ടർബേർഡിനെ തിരികെ കൊണ്ടുവരികയും അതിന്റെ വികസനത്തിന് പിന്തുണ നൽകുകയും ചെയ്തു.
തണ്ടർബേർഡ് ഡെവലപ്‌മെന്റ് ടീം നിരവധി പുതിയ അംഗങ്ങളെ ചേർക്കുകയും സുരക്ഷയും ഉപയോക്തൃ ഇന്റർഫേസും പരിഷ്‌ക്കരിക്കുകയും ചെയ്തു.
2020 ജനുവരി 28-ന് മോസില്ല ഫൗണ്ടേഷൻ പ്രഖ്യാപിച്ചത്, മുമ്പ് സാധ്യമല്ലാത്ത ഉൽപ്പന്നങ്ങളും സേവനങ്ങളും വാഗ്ദാനം ചെയ്യുന്നതിനും പങ്കാളിത്തത്തിലൂടെയും അല്ലാത്തവയിലൂടെയും വരുമാനം ശേഖരിക്കുന്നതിനുമായി, എംഇസഡ്എൽഎ(MZLA)ടെക്‌നോളജീസ് കോർപ്പറേഷൻ എന്ന പൂർണ്ണ ഉടമസ്ഥതയിലുള്ള ഒരു പുതിയ സബ്‌സിഡിയറിയിൽ നിന്ന് പദ്ധതി ഇനി മുതൽ പ്രവർത്തിക്കുമെന്ന് പ്രഖ്യാപിച്ചു.
കൂടാതെ ചാരിറ്റബിൾ അല്ലാത്ത സംഭാവനകളും സ്വീകരിക്കുന്നു.
സവിശേഷതകൾ മെസേജ് മാനേജ്മെന്റ് ജങ്ക് ഫിൽറ്ററിംഗ് ആഡ് ഓണുകളും തീമുകളും മാനകങ്ങൾക്കുള്ള പിന്തുണ ക്രോസ് പ്ലാറ്റ്ഫോം അന്തർദേശീയവും പ്രാദേശികവും സുരക്ഷ ചരിത്രം
ഫീനിക്സ് ബ്രൗസർ (ഇപ്പോൾ ഫയർഫോക്സ് ) പുറത്തിറങ്ങിയപ്പോൾ മൈനോട്ടോർ എന്ന പേരിലാണ് തണ്ടർബേഡ് ആദ്യമായി പുറത്തിറങ്ങുന്നത്.
മൈനോടോർ പരാജയമായിരുന്നെങ്കിലും ഫീനിക്സ് ബ്രൗസറിന്റെ വിജയം വീണ്ടു മെയിൽ ക്ലൈന്റ് നിർമ്മിക്കാൻ കാരണമായി.
പതിപ്പുകൾ പുറത്തേക്കുള്ള കണ്ണികൾ fossfor.us വെബ്സൈറ്റിൽ തണ്ടർബേഡിനെപ്പറ്റി Archived 2009-04-06 at the Wayback Machine .
മോസില്ല തണ്ടർബേഡ് ഹോം പേജ് Archived 2009-04-28 at the Wayback Machine .
മോസില്ല തണ്ടർബേഡ് പ്രോജക്റ്റ് താൾ - ഡെവലപ്പർമാർക്ക് വേണ്ടി .
റംബ്ലിങ്ങ് എഡ്ജ് വെബ്സൈറ്റ് - തണ്ടർബേഡ് സോഫ്റ്റ്‌വെയറിന്റെ പുതിയ മാറ്റങ്ങളും മറ്റും നിരീക്ഷിക്കാൻ, ഡെവലപ്പർമാർക്ക് വേണ്ടി .
മോസില്ലാസൈൻ - മോസില്ല വാർത്തകൾ, ചർച്ചകൾ പോർട്ടബിൾ തണ്ടർബേഡ് - പോർട്ടബിൾ/യുഎസ്ബി ഡ്രൈവ് പതിപ്പ് (not distributed by Mozilla) പോർട്ടബിൾ തണ്ടർബേഡ് Archived 2008-09-15 at the Wayback Machine .
- മാക് ഒ.എസ്.എക്സിനു വേണ്ടിയുള്ളത് (not distributed by Mozilla) അവലംബം
മോസില്ല ഇംഗ്ലീഷ് വിലാസം https://ml.wikipedia.org/wiki/Mozilla സില്ല സ്ലാബ്, 2017 മുതൽ മോസില്ലയുടെ ടൈപ്പ്ഫേസ്
മോസില്ല ഫൗണ്ടേഷൻ നിർമ്മിക്കുന്ന സോഫ്റ്റ്‌വെയറുകളുടെ സംയുക്ത സൂട്ടിനാണ് ഔദ്യോഗികമായി മോസില്ല എന്നു പറയുന്നത്.
മോസില്ല ഫൌണ്ടേഷൻ നിർമ്മിക്കുന്ന ഓരോ സോഫ്റ്റ്‌വെയറുകൾക്കും ഉദാഹരണത്തിന് ഫയർഫോക്സിനും , തണ്ടർ ബേഡിനും മോസില്ല എന്നു പറയാറുണ്ട്.
ലാഭേച്ഛയില്ലാതെ പ്രവർത്തിക്കുന്ന മോസില്ല ഫൗണ്ടേഷനും അതിന്റെ നികുതി അടയ്‌ക്കുന്ന അനുബന്ധ സ്ഥാപനമായ മോസില്ല കോർപ്പറേഷനും ചേർന്ന് ഈ കമ്മ്യൂണിറ്റിയെ പിന്തുണയ്ക്കുന്നു.
മോസില്ലയുടെ നിലവിലെ ഉൽപ്പന്നങ്ങളിൽ ഫയർഫോക്സ് വെബ് ബ്രൗസർ, തണ്ടർബേർഡ് ഇ-മെയിൽ ക്ലയന്റ് (ഇപ്പോൾ ഒരു സബ്സിഡിയറി വഴി), ബഗ്സില്ല ബഗ് ട്രാക്കിംഗ് സിസ്റ്റം, ഗെക്കോ ലേഔട്ട് എഞ്ചിൻ, പോക്കറ്റ് "റീഡ്-ഇറ്റ്-ലേറ്റർ-ഓൺലൈൻ" സേവനം എന്നിവയും മറ്റുള്ളവയും ഉൾപ്പെടുന്നു.
പ്രധാനമായും മൂന്നുകാര്യങ്ങളെ മോസില്ല എന്ന പദം കൊണ്ടുദ്ദേശിക്കാം; നെറ്റ്സ്കേപ്പ് നാവിഗേറ്ററിന്റെ രഹസ്യപ്പേര്.
മോസില്ല ആപ്ലിക്കേഷൻ സൂട്ടിന്റെ ഔദ്യോഗിക നാമങ്ങളിലൊന്ന്.
നെറ്റ്സ്കേപ്പിന്റെ ഭാഗ്യചിഹ്നം.
ചരിത്രം മിച്ചൽ ബേക്കർ മോസില്ലയുടെ ആദ്യകാല ചരിത്രം പറയുന്നു
1998 ജനുവരി 23-ന് നെറ്റ്‌സ്‌കേപ്പ് രണ്ട് പ്രഖ്യാപനങ്ങൾ നടത്തി.
ആദ്യം, നെറ്റ്‌സ്‌കേപ്പ് കമ്മ്യൂണിക്കേറ്റർ സൗജന്യമായിരിക്കും; രണ്ടാമതായി, സോഴ്സ് കോഡും സൗജന്യമായിരിക്കും.
ഒരു ദിവസം കഴിഞ്ഞ്, നെറ്റ്‌സ്‌കേപ്പിൽ നിന്ന് ജാമി സാവിൻസ്കി mozilla.org രജിസ്റ്റർ ചെയ്തു.
നെറ്റ്‌സ്‌കേപ്പ് നാവിഗേറ്റർ ബ്രൗസറിന്റെ യഥാർത്ഥ കോഡ് നാമത്തിന് ശേഷം പ്രോജക്റ്റിന് അതിന്റെ പേര് "മോസില്ല" എന്ന് ലഭിച്ചു - "മൊസൈക്ക് ആൻഡ് ഗോഡ്സില്ല " യുടെ ഒരു പോർട്ട്‌മാന്റോയാണിത് (portmanteau-ഒന്നിലധികം പദങ്ങളുടെ ഭാഗങ്ങൾ സംയോജിപ്പിച്ച് ഒരു പുതിയ പദമാക്കി മാറ്റുന്ന പ്രക്രിയയാണ് പോർട്ട്‌മാന്റോ) കൂടാതെ നെറ്റ്‌സ്‌കേപ്പിന്റെ ഇന്റർനെറ്റ് സോഫ്റ്റ്‌വെയർ നെറ്റ്‌സ്‌കേപ്പിന്റെ സ്വതന്ത്ര സോഫ്റ്റ്‌വെയർ പതിപ്പായ മോസില്ല ആപ്ലിക്കേഷൻ സ്യൂട്ടിന്റെ വികസനം ഏകോപിപ്പിക്കാൻ ഉപയോഗിച്ചു.
നെറ്റ്‌സ്‌കേപ്പ് സ്റ്റാഫ് മീറ്റിംഗിലാണ് താൻ "മോസില്ല" എന്ന പേര് കൊണ്ടുവന്നതെന്ന് ജാമി സാവിൻസ്‌കി പറയുന്നു.
നെറ്റ്‌സ്‌കേപ്പ് ജീവനക്കാരുടെ ഒരു ചെറിയ സംഘം പുതിയ കമ്മ്യൂണിറ്റിയുടെ ഏകോപനത്തിനായി ചുമതലപ്പെടുത്തി.
1998-ൽ ഷെപ്പേർഡ് ഫെയറി രൂപകല്പന ചെയ്ത മോസില്ലയുടെ മുൻ ചിഹ്നം
യഥാർത്ഥത്തിൽ, നെറ്റ്‌സ്‌കേപ്പ് പോലുള്ള കമ്പനികളുടെ ഒരു സാങ്കേതിക ദാതാവാണ് മോസില്ല, അവരുടെ സ്വതന്ത്ര സോഫ്‌റ്റ്‌വെയർ കോഡ് വാണിജ്യവൽക്കരിക്കുക എന്നതായിരുന്നു ലക്ഷ്യം.
2003 ജൂലൈയിൽ എഒഎൽ(AOL-നെറ്റ്‌സ്‌കേപ്പിന്റെ മാതൃ കമ്പനി) മോസില്ലയുമായുള്ള പങ്കാളിത്തം ഗണ്യമായി കുറച്ചപ്പോൾ, പ്രോജക്റ്റിന്റെ നിയമപരമായ കാര്യങ്ങൾ നോക്കുന്ന കാര്യസ്ഥനായി മോസില്ല ഫൗണ്ടേഷനെ നിയമിച്ചു.
താമസിയാതെ, ഓരോ ഫംഗ്ഷനും, പ്രാഥമികമായി ഫയർഫോക്സ് വെബ് ബ്രൗസറിനും തണ്ടർബേർഡ് ഇമെയിൽ ക്ലയന്റിനും വേണ്ടി സ്വതന്ത്രമായ ആപ്ലിക്കേഷനുകൾ സൃഷ്ടിക്കുന്നതിന് അനുകൂലമായി മോസില്ല സ്യൂട്ടിനെ മോസില്ല ഒഴിവാക്കി, അവ പൊതുജനങ്ങൾക്ക് നേരിട്ട് വിതരണം ചെയ്തു.
അവലംബം ↑ For exceptions, see "Values" section below.
മോസില്ല കോർപ്പറേഷൻ ഇംഗ്ലീഷ് വിലാസം https://ml.wikipedia.org/wiki/Mozilla_Corporation
മോസില്ല ഫൗണ്ടേഷന്റെ ഇന്റർനെറ്റ് സോഫ്റ്റ്‌വെയറുകളുടെ വികസനം ഏകോപിപ്പിക്കുന്ന കമ്പനിയാണ് മോസില്ല കോർപ്പറേഷൻ അഥവാ മോകോ (moz://a ആയി സ്റ്റൈലൈസ് ചെയ്തിട്ടുണ്ട്).
ഫയർഫോക്സ് , തണ്ടർബേഡ് , സീമങ്കി എന്നീ സോഫ്റ്റുവെയറുകളാണ് പ്രധാനമായും മോസില്ല കോർപ്പറേഷന്റെ നിയന്ത്രണത്തിൻ കീഴിൽ വരുന്നത്.
കോർപ്പറേഷൻ ഈ ഉൽപ്പന്നങ്ങൾ വിതരണം ചെയ്യുകയും പ്രോത്സാഹിപ്പിക്കുകയും ചെയ്യുന്നു.
ലാഭേച്ഛയില്ലാതെ പ്രവർത്തിക്കുന്ന മോസില്ല ഫൗണ്ടേഷൻ , ഇപ്പോൾ പ്രവർത്തനരഹിതമായ നെറ്റ്‌സ്‌കേപ്പ് കമ്മ്യൂണിക്കേഷൻസ് കോർപ്പറേഷൻ സ്ഥാപിച്ച മോസില്ല ഓപ്പൺ സോഴ്‌സ് പ്രോജക്റ്റ് എന്നിവയിൽ നിന്ന് വ്യത്യസ്തമായി, മോസില്ല കോർപ്പറേഷൻ നികുതിയ്ക്ക് വിധേയമായ ഒരു സ്ഥാപനമാണ്.
മോസില്ല കോർപ്പറേഷൻ അതിന്റെ എല്ലാ ലാഭവും വീണ്ടും മോസില്ല പ്രോജക്റ്റുകളിലേക്ക് വീണ്ടും നിക്ഷേപിക്കുന്നു.
മോസില്ല കോർപ്പറേഷന്റെ പ്രഖ്യാപിത ലക്ഷ്യം, "ഇന്റർനെറ്റിലെ തിരഞ്ഞെടുപ്പും നവീകരണവും പ്രോത്സാഹിപ്പിക്കുന്നതിന്" മോസില്ല ഫൗണ്ടേഷന്റെ പൊതു പ്രയോജനത്തിനായി പ്രവർത്തിക്കുക എന്നതാണ്.
ഒരു മോസില്ല സൈൻ(MozillaZine) ലേഖനം ഇപ്രകാരം വിശദീകരിക്കുന്നു:
മോസില്ല ഫൗണ്ടേഷൻ ആത്യന്തികമായി മോസില്ല കോർപ്പറേഷന്റെ പ്രവർത്തനങ്ങൾ നിയന്ത്രിക്കുകയും പുതിയ അനുബന്ധ സ്ഥാപനത്തിന്റെ 100 ശതമാനം ഉടമസ്ഥാവകാശം നിലനിർത്തുകയും ചെയ്യും.
മോസില്ല കോർപ്പറേഷൻ ഉണ്ടാക്കുന്ന ഏതൊരു ലാഭവും മോസില്ല പ്രോജക്ടിലേക്ക് തിരികെ നിക്ഷേപിക്കും.
ഷെയർഹോൾഡർമാരില്ല, സ്റ്റോക്ക് ഓപ്ഷനുകളൊന്നും നൽകില്ല, ലാഭവിഹിതവും നൽകില്ല.
മോസില്ല കോർപ്പറേഷൻ സ്റ്റോക്ക് മാർക്കറ്റിൽ ലിസ്റ്റ് ചെയ്യുന്നില്ല, ഒരു കമ്പനിക്കും സബ്സിഡിയറിയുടെ ഓഹരി ഏറ്റെടുക്കാനോ വാങ്ങാനോ കഴിയില്ല.
മോസില്ല ഫൗണ്ടേഷൻ മോസില്ല വ്യാപാരമുദ്രകളും മറ്റ് ബൗദ്ധിക സ്വത്തുക്കളും സ്വന്തമാക്കുന്നത് തുടരുകയും മോസില്ല കോർപ്പറേഷന് ലൈസൻസ് നൽകുകയും ചെയ്യും.
ഫൗണ്ടേഷൻ സോഴ്‌സ് കോഡ് ശേഖരം നിയന്ത്രിക്കുന്നതും ആരെയാണ് ചെക്ക് ഇൻ ചെയ്യാൻ അനുവദിച്ചിരിക്കുന്നതെന്നതിനെ നിയന്ത്രിക്കുന്നതും തുടരും.
മോസില്ല ഫൗണ്ടേഷന്റെ വരുമാനവുമായി ബന്ധപ്പെട്ട പ്രവർത്തനങ്ങൾ കൈകാര്യം ചെയ്യുന്നതിനായി 2005 ഓഗസ്റ്റ് 3-നാണ് മോസില്ല കോർപ്പറേഷൻ സ്ഥാപിതമായത്.
ലാഭേച്ഛയില്ലാത്ത ഒരു സ്ഥാപനമെന്ന നിലയിൽ, മോസില്ല ഫൗണ്ടേഷന് അതിന്റെ വരുമാനത്തിന്റെ സ്ത്രോസ്സുകളെയും അതിന്റെ തുകയുടെയും കാര്യത്തിൽ പരിധികളേർപ്പെടുത്തിയിരിക്കുന്നു.
മോസില്ല കോർപ്പറേഷൻ, നികുതി ചുമത്താവുന്ന ഒരു ഓർഗനൈസേഷൻ എന്ന നിലയിൽ (അടിസ്ഥാനപരമായി, ഒരു വാണിജ്യ പ്രവർത്തനം) അത്തരം കർശനമായ നിയമങ്ങൾ പാലിക്കേണ്ടതില്ല.
ഫയർഫോക്‌സിന്റെയും തണ്ടർബേർഡിന്റെയും (ആഗോള സ്വതന്ത്ര സോഫ്‌റ്റ്‌വെയർ കമ്മ്യൂണിറ്റിയുടെ) വികസനത്തിന്റെ ഏകോപനവും സംയോജനവും ബിസിനസുകളുമായുള്ള ബന്ധങ്ങൾക്ക് വേണ്ടിയുള്ള മാനേജ്‌മെന്റും ഉൾപ്പെടെ, മോസില്ല ഫൗണ്ടേഷനിൽ നിന്ന് നിരവധി മേഖലകൾ മോസില്ല കോർപ്പറേഷൻ ഏറ്റെടുത്തു.
വ്യക്തികൾ ഡയറക്ടർ ബോഡ് മിച്ചൽ ബേക്കർ - ചെയർപേഴ്സൺ റീഡ് ഹോഫ്മാൻ ജോൺ ലില്ലി എലെൻ സിമിനോഫ് മാനേജ്മെന്റ് സംഘം Gary Kovacs - സിഇഓ Brendan Eich - സിടിഓ ജിം കുക്ക് - സിഎഫ്ഓ ക്രിസ് ബേഡ് - സിഎംഓ ജെയ് സള്ളിവ്ൻ - വൈസ് പ്രസിഡന്റ് ഹാർവേ ആൻഡേഴ്സൺ - വൈസ് പ്രസിഡന്റ്, ജെനറൽ കൗൺസൽ ടോഡ് സിംസൺ ഇപ്പോഴത്തെ മറ്റു പ്രമുഖ വ്യക്തികൾ Sheeri Cabralഷീറി കബ്രാൾ - മൈഎസ്ക്യുഎൽ ഡാറ്റാബേസ് അഡ്മിനിസ്ട്രേറ്റർ ഓസ ഡോട്ട്സ്ലർ - കമ്യൂണിറ്റി വികസന ഡയറക്ടർ ഡേവ് മില്ലർ - ബഗ്സില്ല വികസിപ്പിക്കുന്നു ജോണി സ്റ്റെൻബാക്ക് മുമ്പുണ്ടായിരുന്ന മറ്റു പ്രമുഖ വ്യക്തികൾ ക്രിസ്റ്റഫർ ബ്ലിസാർഡ് ജോൺ റെസിഗ് മൈക്ക് ഷ്രോപ്പഫെർ മൈക്ക് ഷേവർ വിൻഡോ സ്നൈഡർ ഇതും കൂടി കാണുക മോസില്ല മെസേജിംഗ് മോസില്ല ഫൗണ്ടേഷൻ അവലംബം പുറത്തേക്കുള്ള കണ്ണികൾ ഔദ്യോഗിക വെബ്സൈറ്റ് മോസില്ല കോർപ്പറേഷൻ - ലളിതമായി പന്ത്രണ്ട് സംഗതികൾ Archived 2020-07-11 at the Wayback Machine .
ശാന്ത ഗാന്ധി
ഭാരതീയയായ നാടക പ്രവർത്തകയും നർത്തകിയുമാണ് ശാന്ത ഗാന്ധി (20 ഡിസംബർ 1917 – 6 മേയ് 2002).
ഇപ്റ്റയുടെ സ്ഥാപകാംഗമാണ്.
1950 കളിൽ ഭാരതത്തിലുടനീളം കലാ പ്രകടനങ്ങളുമായി സഞ്ചരിച്ചിട്ടുണ്ട്.
പാരമ്പര്യ ഭാരതീയ നാടകങ്ങളെ പ്രത്യേകിച്ചും സംസ്കൃത നാടകങ്ങളെയും നാട്ടു നാടകങ്ങളെയും വീണ്ടെടുക്കുന്നതിൽ പ്രധാന പങ്ക് വഹിച്ചു.
റസിയ സുൽത്താന, ജസ്മ ഒദാൻ തുടങ്ങിയവ ശ്രദ്ധേയങ്ങളാണ്.
ഗുജറാത്തി ഭവായി ശൈലിയിലുള്ള നാടക അവതരണങ്ങൾ ധാരാളം നടത്തി സങോദരി ദീന ഗാന്ധിയുമൊത്ത് അവതരിപ്പിച്ച മൈനാ ഗുജാരി പ്രേക്ഷക ശ്രദ്ധ പിടിച്ചു പറ്റിയിരുന്നു.
നാഷണൽ സ്കൂൾ ഓഫ് ഡ്രാമ സ്ഥാപക അംഗവും ചെയർ പെഴ്സണുമായിരുന്നു.
1984 ൽ പത്മശ്രീ പുരസ്കാരവും 2001 ൽ കേന്ദ്ര സംഗീത നാടക അക്കാദമി പുരസ്കാരവും ലഭിച്ചു.
കൃതികൾ Ekalavya .
Publisher Bhartiya Sahakari Prakashan Society, 1964.
കുറിപ്പുകൾ അവലംബം പുറം കണ്ണികൾ The vanishing Indian (Memoriam) Indian Seminar Jasma Odhan play Archived 2010-07-01 at the Wayback Machine .
ശാന്ത ഇംഗ്ലീഷ് വിലാസം https://ml.wikipedia.org/wiki/Shanta
ഭാരതീയ പുരാണേതിഹാസമായ രാമായണത്തിലെ ഒരു കഥാപാത്രമാണ് ശാന്ത .
അയോദ്ധ്യയിലെ രാജാവും രാമന്റെ പിതാവുമായ ദശരഥന് കൗസല്യയിൽ ജനിച്ച പുത്രിയാണിത് .
കൗസല്യയുടെ പുത്രനായ രാമൻ , കൈകേയീ പുത്രനായ ഭരതൻ , സുമിത്രയുടെ പുത്രന്മാരായ ലക്ഷ്മണൻ , ശത്രുഘ്നൻ എന്നിവരുടെ ജ്യേഷ്ഠത്തിയാണ് ശാന്ത.
ശാന്ത ജനിച്ചതിനുശേഷം വളരെക്കാലത്തേക്കു് ദശരഥനും പത്നിക്കും കുട്ടികൾ ജനിച്ചില്ല.
അക്കാലത്തൊരിക്കൽ ദശരഥന്റെ ആത്മസുഹൃത്തും സതീർത്ഥ്യനും അംഗരാജ്യത്തെ രാജാവുമായിരുന്ന ലോമപാദൻ അയോദ്ധ്യയിൽ വന്നു.
അംഗരാജാവിനു് സന്താനങ്ങളില്ലായിരുന്നു.
ശാന്തയെ അദ്ദേഹം ദത്തുപുത്രിയായി സ്വീകരിച്ച് അംഗരാജ്യത്തേക്കു കൊണ്ടുപോയി.
തുടർന്നു് ലോമപാദൻ ശാന്തയെ ഋഷ്യശൃംഗൻ എന്ന മഹർഷിയ്ക്കു് വിവാഹം കഴിച്ചുകൊടുത്തു .
ഋഷ്യശൃംഗൻ എന്ന ഈ മുനികുമാരനായിരുന്നു മുമ്പൊരിക്കൽ ലോമപാദനുവേണ്ടി അംഗരാജ്യത്ത് മഴപെയ്യിച്ചതും , പിന്നീട് ദശരഥ മഹാരാജാവിനു പുത്രന്മാരുണ്ടാകുവാൻ പുത്രകാമേഷ്ടിയാഗം കഴിച്ചതും.
ശാന്തയുടെ ജീവിതം അവലംബമാക്കി സജിൽ ശ്രീധർ രചിച്ച നോവൽ ശാന്ത മനോരമ ഓൺലൈനിൽ പ്രസിദ്ധീകരിക്കപ്പെട്ടു.
ഇന്ത്യൻ ഭാഷകളിൽ ഇതാദ്യമായാണ് ഇത്തരമൊരു സർഗാത്മക സൃഷ്ടിക്ക് ശാന്ത വിഷയമാകുന്നത്.
ശാന്ത സിൻഹ ഇംഗ്ലീഷ് വിലാസം https://ml.wikipedia.org/wiki/Shantha_Sinha
എം.വി. ഫൗണ്ടേഷൻ എന്ന പേരിലറിയപ്പെടുന്ന മാമിദി പുടി വെങ്കടരംഗിയ ഫൌണ്ടേഷന്റെ (മുത്തച്ഛൻ മാമിദിപുടി വെങ്കടരാംഗ്യയുടെ ഓർമയ്ക്കായി നൽകിയിരിക്കുന്ന പേര്) സ്ഥാപകയായ പ്രൊഫ. ശാന്ത സിൻഹ (ജനനം: ജനുവരി 7, 1950) അന്തർദേശീയ ബഹുമതി്യുള്ള ഒരു ബാലവേലവിരുദ്ധ പ്രവർത്തകയാണ്.
ഹൈദരാബാദ് സെൻട്രൽ യൂണിവേഴ്സിറ്റിയിലെ പൊളിറ്റിക്കൽ സയൻസിൽ ഡിപ്പാർട്ട്മെൻറിലെ ഒരു പ്രൊഫസർ ആണ്.
രണ്ടു തവണ തുടർച്ചയായി ചൈൽഡ് അവകാശ സംരക്ഷണത്തിനായുള്ള ദേശീയ കമ്മീഷൻ അധ്യക്ഷസ്ഥാനം വഹിച്ചു.
(3 years each).
കുട്ടികളുടെ അവകാശ സംരക്ഷണത്തിനായുള്ള ദേശീയ കമ്മീഷൻ (എൻസി പി ആർ സി) 2007 മാർച്ചിൽ ചൈൽഡ് റൈറ്റ്സ് ആക്റ്റ്, 2005, പാർലമെന്റ് ആക്റ്റ് പ്രകാരം നിലവിൽ വന്നു.
പ്രൊഫസർ സിൻഹ ആദ്യ ചെയർപേഴ്സൺ ആയിരുന്നു.
1998-ൽ ഇന്ത്യാ ഗവൺമെന്റ് പത്മശ്രീ ബഹുമതി നല്കി ആദരിച്ചു.
അവലംബം പുറം കണ്ണികൾ Shantha Sinha എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Tough action sought against child labour on farms , The Hindu, 10 October 2006 Archived 2012-10-21 at the Wayback Machine .
Interview, Striving for better lives , The Hindu, 5 August 2003 Archived 2005-05-08 at the Wayback Machine .
Interview, "Education, an antidote to child labour", OneWorld South Asia, 19 June 2010 Archived 2011-06-07 at the Wayback Machine .
MV Foundation Archived 2016-04-22 at the Wayback Machine .
NCPCR
ശാദുലിയ്യ ഈ താൾ മെച്ചപ്പെടുത്തുകയോ ഇതിലുള്ള പ്രശ്നങ്ങൾ സം‌വാദം താളിൽ രേഖപ്പെടുത്തുകയോ ചെയ്യേണ്ടതാണ്‌.
In Template:Multiple issues , found parameter #1 as " ഈ ലേഖനത്തിന്റെ ആധികാരികത പരിശോധിക്കുന്നതിന് കൂടുതൽ സ്രോതസ്സുകളിൽ നിന്നുള്ള അവലംബങ്ങൾ ആവശ്യമാണ്. (July 2015) ദയവായി യോഗ്യങ്ങളായ സ്രോതസ്സുകളിൽ നിന്നുമുള്ള അവലംബങ്ങൾ ചേർത്ത് ലേഖനം മെച്ചപ്പെടുത്തുക . അവലംബമില്ലാത്ത വസ്തുതകൾ ചോദ്യം ചെയ്യപ്പെടുകയും നീക്കപ്പെടുകയും ചെയ്തേക്കാം. This article's use of external links may not follow Wikipedia's policies or guidelines . Please improve this article by removing excessive and inappropriate external links. (August 2015) "; ...
Part of a series on Sunni Islam Beliefs Monotheism Prophethood / Messengership Holy books Angels Judgement Day Predestination Five Pillars Declaration of Faith Prayer Charity Fasting Pilgrimage Rightly-Guided Caliphs Abu Bakr Umar ibn al-Khattab Uthman ibn Affan Ali ibn Abi Talib Sunni schools of law Hanafi Maliki Shafi'i Hanbali
ഇസ്ലാമിക സൂഫി പാതയിലെ പ്രധാന സാധക മാർഗ്ഗങ്ങളിലൊന്നാണ് ശാദുലിയ്യ ഥരീഖത്ത് .